**Informatīvais paziņojums par personas datu apstrādi SIA “Jūrmalas ūdens”**

**valdes locekļa amata kandidātu nominācijas norises nodrošināšanai**

Pamatojoties uz Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK 13. pantu, Jūrmalas pilsētas dome informē:

1. SIA “Jūrmalas ūdens” valdes locekļu amata kandidātu nominācijas (turpmāk – Konkurss) procesā apstrādāto personas datu pārzinis ir Jūrmalas pilsētas dome (kontaktinformācija: Jomas iela 1/5, Jūrmala, LV-2015, tālrunis 67093849, elektroniskā pasta adrese: pasts@jurmala.lv). Personas datu aizsardzības speciālista kontaktinformācija: tālrunis 67093849, elektroniskā pasta adrese: personasdati@jurmala.lv.
2. Jūsu personas datu (vārds, uzvārds, personas kods, kontaktinformācija, informācija par izglītību un profesionālo darba pieredzi u. c. Jūsu pieteikumā un CV sniegtā informācija) apstrādes mērķis ir Konkursa norises nodrošināšana, tai skaitā, lai pārbaudītu Jūsu pieteikumā sniegto ziņu patiesumu un atbilstību valdes locekļa amata pretendentiem izvirzītajām prasībām.
3. Tiesiskais pamats Jūsu personas datu apstrādei ir pārzinim normatīvajos tiesību aktos noteikto juridisko pienākumu izpilde (Publiskas personas kapitāla daļu un kapitālsabiedrību pārvaldības likums, Ministru kabineta 2020.gada 7.janvāra noteikumi Nr.20 “Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai” u.c.).
4. Personas datu saņēmēji: nominācijas komisija, Jūrmalas pilsētas domes Īpašumu pārvaldes Kapitāldaļu pārvaldīšanas nodaļa, kā arī piesaistītās personāla atlases kompānijas pārstāvis un citas institūcijas vai personas normatīvajos tiesību aktos noteiktajos gadījumos.
5. Gadījumā, ja pašvaldība saņems sūdzības par konkrēto personāla atlases procesu, tad visa personāla atlases procesā apstrādātā informācija tiks saglabāta tik ilgi, cik nepieciešams konkrētajam procesam. Ja ar Jums tiks noslēgts pilnvarojuma līgums, tad CV un tam pievienotie dokumenti, pēc nepieciešamības, var tikt pievienoti Jūsu personas lietai un glabāti personas lietas glabāšanai noteikto laiku.
6. Jums ir tiesības pieprasīt pārzinim piekļūt Jūsu kā datu subjekta apstrādātajiem personas datiem, lūgt neprecīzo personas datu labošanu vai dzēšanu, iesniedzot pamatojumu minētajam lūgumam, likumā noteiktajos gadījumos lūgt Jūsu personas datu apstrādes ierobežošanu vai iebilst pret apstrādi, kā arī iesniegt sūdzību par nelikumīgu Jūsu personas datu apstrādi Datu valsts inspekcijā (Blaumaņa iela 11/13-15, Rīga, LV-1011, info@dvi.gov.lv), ja pretendentam ir pamats domāt, ka pārzinis pārkāpj pretendenta kā datu subjekta tiesības, atbilstoši normatīvajiem aktiem, kas reglamentē personas datu aizsardzību.
7. Vairāk informācijas par personas datu apstrādi personāla atlases procesā pieejama pārziņa tīmekļa vietnē [www.jurmala.lv](http://www.jurmala.lv) sadaļā “Personas datu aizsardzība”.